b'\n_START_ARTICLE_\nAcetilketen\n_START_SECTION_\nNevarne lastnosti\n_START_PARAGRAPH_\nHlapi in teko\xc4\x8dina mo\xc4\x8dno dra\xc5\xbeijo in po\xc5\xa1kodujejo o\xc4\x8di, ko\xc5\xbeo in dihala. Mo\xc5\xbeen je nastanek plju\xc4\x8dnega edema. Teko\xc4\x8dina se resorbira skozi ko\xc5\xbeo.\n_START_SECTION_\nUkrepi ob po\xc5\xbearu\n_START_PARAGRAPH_\nHlapi se zelo lahko v\xc5\xbegejo. Teko\xc4\x8dina je zelo hlapna. Hlapi tvorijo z zrakom strupene, jedke, eksplozijske zmesi, ki so te\xc5\xbeje od zraka. Raz\xc5\xa1irjajo se pri tleh in pri v\xc5\xbeigu lahko ogenj zajame velike povr\xc5\xa1ine. Nevarnost v\xc5\xbeiga zaradi vro\xc4\x8dih povr\xc5\xa1in, odprtega plamena in isker._NEWLINE_Nevarnost razleta posod pri stiku diketena z mineralnimi kislinami, raztopinami hidroksidov, amini itd. zaradi hitre tvorbe plinov.Pri segrevanju spontano polimerizira. Silovito lahko reagira z vodo (nevarnost razleta zaprte posode)._NEWLINE_Za ga\xc5\xa1enje majhnih po\xc5\xbearov se uporablja aparate na prah ali pesek. Za velike po\xc5\xbeare se uporablja peno ali razpr\xc5\xa1en vodni curek; aparatov na prah ne smemo uporabljati (nevarnost silovitih reakcij). Posode se hladijo z razpr\xc5\xa1enim vodnim curkom.'